《海筹舟中赠萨君镇冰》
清代·郑孝胥

填胸山万仞，俗尘不能污。世人虽竞憎，久之情自露。

彼曹无所守，披靡宁足数。愿君如烈日，光彩破积雾。

平生畏若人，刚耿天所赋。追趋终不及，正坐溺世故。

军中有韩范，敌国亦惊顾。一夫重九鼎，大事真可付。

谁能尽其才，毋使叹迟暮！

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。